  Майя Бывальцева 2018-тӥ арын Россиын ортчоно футболэн шудонъя дуннелэн чемпионатэзлы нимлыко талисманэз 26-тӥ коньывуонэ меӵак эфирын быръёзы. Спортъя министр Виталий Мутко вылэ чӧлскыса, со сярысь ивортэ «Интерфакс». «Вераськимы талисман пумысен. Кылизы Кион, Коӵыш но Тигр. 26-тӥ коньывуонэ талисман быръемын луоз Нырысетӥ каналлэн меӵак эфираз. Ӝоген сайтын кура сётонэз лэзёмы», - вераз журналистъёслы Виталий Мутко Чемпионатэз радъясь комитетлэн Кивалтон кенешезлэн пумиськонэз бере. Тодэ вайытом, кылем арын оштолэзе Россиын чемпионатлы талисманэз быръёнлэн нырысетӥ люкетэз кутскиз. 50 сюрс пиналъёс 10 тужгес тодмо персонажъёс понна куаразэс сётӥзы. Кыкетӥ люкетаз Россиысь лулчеберлыкъя вылӥ дышетсконниосысь студентъёс соосты лэсьтӥзы. Тегъёс: Спорт Москва Футбол Россия  